Aloh la lamo bedo'oh dok tok jenguk blog ambo ni. Kalu blog hok lamo tok jenguk kito kato penuh nga debu, blog ambo ni bukae setakat debu la adik kakok weh, bokali taik cicok pong penuh. Bekubae lana. "Supo kapa pecoh", mok ambo sokmo mengepek bilo masuk bilik ambo kecik-kecik mulo.
Ambo takdok alasae la bakpo tok update. Tidak seperti mana blogger lain hok menuduh kesibukan sebagai alasan. Ambo....cumo....takdok idea nok menulis. Habih gas doh, saing ambo oyak setiap kali kaloh main bola. Lepah kaloh main bola kato takdok gas, pahtu dok ccongok atah rumput tu "pruuuuut pruttt" tubek ketut. Tu blana kokna gas mung tuh!
Gilo. Takdok pasal-pasal kecek hudoh.
Okay, kembali kepada cerita. Eh...kejap...ambo ado dok cerito gapo-gapo ko sakni? Tengok tu yak bokte ambo ni buat lola. Lola tahu lola? Bukae Lola oghe putih mato biru adik kakok. Lola ni, kalu demo oghe kelate tulen, demo sebut word tu ado sengau sikit. Bermaksud "otok alah kelaing". Buleh kato samo waktu dengan maksud tebolah. Hishhh, tok habih-habih lagi mukaddimah ambo ni.
Okay okay, seriously, back to the story. Eh...?
Story tok start lagi? Parok ambo ni. Well, sedikit sebanyok pasal ambo, loni ambo bereti kijo di awan biru sekejap. Dok lah, bukae sakit pong. Bukae nok tukar kijo pong. Ambo loni dok training sebab keno bowok kapalterbe jenis lain pulok. Demo ingat bowok kapalterbe supo bowok mutosikal ko? Hari ni bowok Suzuki, esok bowok Yamaha. Luso Honda pulok. Cocoh kuci muto, nnjar kaki nok start. Preh minyok, sruuuuuuh gerok slaluh. Sene jahhhh.
Gak kapaterbe ni adik kakok, lain jenis sikit, lain habih caro dio. Demo kelih suis hok nok keno pecet atah kepalo pilot tuh? Ado sejuto nae suis. Pah kalu laing jenis pesawat, laing lah suis dio.
hui...
.
.
.
Mok nenekkk comey nyo gewe mat saleh tepi mejo ambo niiiihh!!! Wojik eh. Ppinar mato ambo kelih oghe comey supo nih. Nok gi tegur ko dok....takpo toksoh rusing bini ambo kalu ambo kelih ko oghe hok comey supo model dio tok murih pong. Sebab dio tahu confirm ambo gagal kalu nok ngorat. Kalu comey sikit-sikit tu baru dio maroh...
"Hi, I see you sitting alone, may I take this seat at your table?"
"Oh you're such a charm! But....no I'm sorry, I'm waiting for Robert Pattinson"
Podio gak Robert Pattinson nih. Mesti hudoh serupo Lee Min Ho. Tu soghe lagi tok hensem. Ambo tok pehe bakpo bini ambo suko ko dio. Doh la mato sepet. Kecek bahaso gapo tok tahu. Kalu tanyo ambo, meme ambo tokleh nok bezo makhluk asing nga Lee Min Ho. Atau Robert Pattinson. Muko lagu tu demo kato hensem?
Kalu lagu tu hensem, pah, kalu staro ambo ni, gapo. Setahu ambo takdok doh perkataan lagi hebat dari hensem! Ok lah mertua ambo tlipong kringgg kringgg doh nok jawab pah kelik doh. Gewe mat saleh pong bangun doh. Tok tegur pong sakni blawok jah. Biar lah, ambo takut dio tok lalu nok makae donut, hensem telajok jejaka tak dikenali tiba-tiba menegur.
Oh, nok oyak skik. InsyaAllah kalu abih training, ambo bowok flight kelik KB. Pahni maing kok dekat-dekat pulok, puah doh bowok tigo belas jam keliling dunio. Jadi, kalu demo napok ambo di aport KB tu tegur la. Eh, tok kenal? Ala, kalu jjupo drebar kapalterbe hok hensem dari Robert Pattinson atau Lee Min Ho tu, jolo lah ambo lah tu..
min_Latn min_Latn min_Latn min_Latn eng_Latn zsm_Latn min_Latn twi_Latn unk unk unk min_Latn eng_Latn eng_Latn min_Latn zsm_Latn min_Latn